LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2022 M. GEGUŽĖS 2 D. ĮSAKYMO NR. D1-126 „DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, SKIRTŲ PROJEKTO NR. VP3-3.1-AM-01-V-02-029 VYKDYTOJUI UŽDARAJAI AKCINEI BENDROVEI „VILKAVIŠKIO

VANDENYS“, GRĄŽINIMO“ PAKEITIMO

2022 m. rugpjūčio 3 d. Nr. D1-251

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 11 ir 14 punktus, atsižvelgdamas į uždarosios akcinės bendrovės „Vilkaviškio vandenys“ 2022 m. liepos 12 d. raštu Nr. SD-109 „Dėl prašymo atidėti projekto Nr. VP3-3.1-AM-01-V-02-029 vykdytojui uždarajai akcinei bendrovei „Vilkaviškio vandenys“ išmokėtų lėšų grąžinimo terminą tikslinimo“ pateiktą motyvuotą prašymą atidėti terminą, per kurį projekto Nr. VP3-3.1-AM-01-V-02-029 „Vandens tiekimo ir nuotekų tvarkymo infrastruktūros renovavimas ir plėtra Vilkaviškio rajone“ lėšos turi būti grąžintos:

1.	Pakeičiu Lietuvos Respublikos aplinkos ministro 2022 m. gegužės 2 d. įsakymą Nr. D1-126 „Dėl Europos Sąjungos finansinės paramos ir bendrojo finansavimo lėšų, skirtų projekto Nr. VP3-3.1-AM-01-V-02-029 vykdytojui uždarajai akcinei bendrovei „Vilkaviškio vandenys“, grąžinimo“ ir 1 punktą išdėstau taip:

„1. Nustatau, kad:

1.1. lėšų pervedimo būdu grąžintina projekto vykdytojui išmokėta lėšų dalis yra 23 634,19 Eur (dvidešimt trys tūkstančiai šeši šimtai trisdešimt keturi eurai 19 ct), iš jų 21 146,38 Eur (dvidešimt vienas tūkstantis vienas šimtas keturiasdešimt šeši eurai 38 ct) – Europos Sąjungos fondų lėšos, 2 487,81 Eur (du tūkstančiai keturi šimtai aštuoniasdešimt septyni eurai 81 ct) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip iki 2023 m. gegužės 2 d. privalo pervesti į Lietuvos Respublikos aplinkos ministerijos banko sąskaitą Nr. LT634010042400060063;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius už kiekvieną uždelstą dieną, kurių dydį kiekvienam metų ketvirčiui nustato Lietuvos Respublikos finansų ministras;

1.4. jei projekto vykdytojas šio įsakymo 1.1 papunktyje nurodytų lėšų negrąžina iki 2023 m. gegužės 2 d., jis moka palūkanas, kurių dydį kiekvienam metų ketvirčiui nustato Lietuvos Respublikos finansų ministras.“

2. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo įteikimo dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo įteikimo dienos.

Aplinkos ministras	Simonas Gentvilas